Anne Lise Aas

Anne Lise Aas Rognlien (født 1. april 1925 i Oslo, død 21. august 2020) var en norsk interiørarkitekt og designer.

Aas var utdannet fra SHKS 1946 og Skolen for Boligindredning i København 1949. Hun arbeidet for arkitekt Knut Knutsen 1949-1952, for Karen og Odd Brochmann 1953–1955, og for Den norske husflidsforening 1955–1962. Hun hadde egen praksis i Oslo fra 1962. Hun utførte innredningsoppdrag og tegnet møbler, mindre tregjenstander, tekstiler, glass og lamper.«Anne Lise Aas» i Norsk kunstnerleksikon. Oslo, 1982-86 Hun var arkitekt for utstillinger av møbler, brukskunst og arkitektur, og gjennom forfatterskap og foredrag søkte hun «å fremme en sunn og enkel livsstil med rot i nordiske tradisjoner.» Hun mottok Jacobprisen i 1973.Leena Mannila. God form i Norge, Jacob-prisens vinnere 1957-1995. Messel forlag / Norsk Form, 1996. ISBN 82-452-0011-5. (ebok)

Hun skrev artikler i Urd, Bonytt, Arkitektnytt, Fortidsvern og Norsk Husflid. Hun skrev og redigert bøkene Bonytt idebok (1969) og Rom og møbler gjennom 50 år (til Norske interiørarkitekters og møbeldesigneres landsforenings jubileum 1995).

Hun var gift med arkitekt Dag Rognlien.

 Referanser 

Kategori:Norske interiørarkitekter